طيب ما انا كدا من جوايا مش راضية يعنى كمان هاخد سيئات T__Tوليه ربنا مش يبتلينى بالنعمة واستخدمها فى طاعته بردو واخد عليها حسنات المجتمع مش بيرحم الضعيف ومحدش بشيل حد ومحتاج قوة مادية بجد عشان تنجو فى الامواج دى طيب لو الواحد مش معاه القوة دى هيشتغل لدينه ودنيته ازاى ؟!مش بجادل بس دى اسئلة ف دماغي
ليه مطلوب نشترط على ربنا يبتلينا بإيه؟  مش هو اللي خلقنا وهو أدرى بينا وعارف إيه اللي يصلح فلان ، وإيه اللي يصلح فلان؟  مين قالك أنك لو ابتليتي في نعمة هتفتكري ربنا أصلًا؟ ، بالعكس ، الابتلاء بالنعمة أشد صعوبة ، لأنه مش بيخلي الإنسان يراجع نفسه ويقول : طب ليه وحصل إيه ، وأنا قصرّت في إيه؟  وكل اللي ربنا أخذهم وانتقم منهم كانوا مبتلين بالنعم ، من أول فرعون ، اللي ابتلاؤه بالنعم خلاه يقول أنا ربكم الأعلى ، وقارون ، وقوم عاد ، وثمود .. إلخ.  فنحمد ربنا أفضل.  دا أولًا.. ثانيًا : القوة المادية لها أسباب ، اسعي لها ، ماحدش قالك تقبلي بوضعك دا وما تسعيش لتحسينه ، لكن إن احنا نقعد نتفرج على نفسنا ونلقي باللوم على ربنا ، مش صح ، ومش صحي ، ومش هيقدم لنا حلول خالص ، وهنفضل في نفس المشكلة طول حياتنا. اطلبي الأسباب ، واستعيني بالله ، وأكثري من الدعاء.